বিশেষ প্রতিনিধি:  আজ শুরু হচ্ছে ইউনিয়ন পরিষদ (ইউপি) নির্বাচন। প্রথম পর্যায়ে আজ মঙ্গলবার থেকে আগামী ৩ এপ্রিল পর্যন্ত ছয় দিনে দেশের উপকূলীয় এলাকায় ১২টি জেলার ৭২টি উপজেলার ৫৬৮টি ইউনিয়ন পরিষদে নির্বাচন হতে যাচ্ছে। এসব ইউপিতে চেয়ারম্যান পদে ৫৬৮ জন, সংরক্ষিত নারী আসনের সদস্য পদে ছয় হাজার ৭৪৩ জন এবং সাধারণ সদস্য পদে ২২ হাজার ২৬৫ জন প্রার্থী প্রতিদ্বন্দ্বিতা করছেন। প্রথম  দিনে নির্বাচন হতে যাচ্ছে ১৯০টি ইউপিতে।  নির্বাচন কমিশন এ নির্বাচনে ঝুঁকিপূর্ণ এলাকাগুলোয় নিজস্ব পর্যবেক্ষক রাখার সিদ্ধান্ত নিলেও তার বাস্তবায়িত হচ্ছে না। নির্বাচন কমিশনে নিবন্ধিত ১১৬টি বেসরকারি নির্বাচন পর্যবেক্ষক সংস্থার মধ্যে ২৬টি সংস্থা তাদের প্রায় দেড় হাজার পর্যবেক্ষক নির্বাচনী মাঠে থাকছেন বলে কমিশনকে জানিয়েছে। কমিশন সচিবালয় থেকে তাঁদের পরিচয়পত্রও সংগ্রহ করা হয়েছে। গতকাল সোমবার ছিল পর্যবেক্ষকদের পরিচয়পত্র সংগ্রহের শেষ দিন।  কমিশন সচিবালয়ের জনসংযোগ শাখার তথ্য অনুযায়ী ডাক দিয়ে যাই নামের একটি  পর্যবেক্ষণ সংস্থা থেকে সর্বোচ্চ ৩৬০ জন পর্যবেক্ষকের পরিচয়পত্র সংগ্রহ করা হয়েছে। দ্বিতীয় সর্বোচ্চ ২৯০ জনের পরিচয়পত্র সংগ্রহ করেছে রূপান্তর নামের একটি সংস্থা।  নির্বাচন কমিশনার মুহাম্মদ ছহুল হোসাইন গতকাল সাংবাদিকদের বলেন, আমাদের কাছে যেসব তথ্য এসেছে তাতে উপযোগী পরিবেশের মধ্যেই এবার ইউপি নির্বাচন শুরু হতে যাচ্ছে। আমরা গত রবিবার পাথরঘাটার তিনটি ইউপির নির্বাচন স্থগিত করে দেওয়ায় অন্যান্য ইউনিয়ন পরিষদে এর ইতিবাচক প্রভাব পড়েছে। সংশ্লিষ্ট সবাই বুঝতে পেরেছেন, গোলযোগ করে পার পাওয়া যাবে না।  ছহুল হোসাইন  আরো বলেন, কিছু বিচ্ছিন্ন ঘটনা ছাড়া রাজনৈতিক দলগুলো এ নির্বাচনে বড় ধরনের কোনো প্রভাব ফেলছে বলে মনে হচ্ছে না। বলা যায়, এখন পর্যন্ত ইউপি নির্বাচন নির্দলীয় রয়েছে।  আজ যেসব ইউপির নির্বাচন : আজ নির্বাচন হবে বরিশাল জেলার বানারীপাড়া উপজেলার বানারীপাড়া, সৈয়দকাঠি, উদয়কাঠি, সলিয়াবাকপুর, চাখার, ইলুহার, বিশারকান্দি ও বাইশারী; উজিরপুর উপজেলার সাতলা, হারতা, জল্লা, ওটরা, শোলক, বরাকোটা ও বামরাইল; গৌরনদী উপজেলার খাঞ্জাপুর, চাঁদশী, নলচিড়া, বাটাজোর, বার্থী, মাহিলাড়া ও সরিকল এবং আগৈলঝাড়া উপজেলার রাজিহার, বাগধা, গৈলা,  রত্নপুর ও বাকাল ইউপিতে। পটুয়াখালী জেলার বাউফল উপজেলার কাছিপাড়া, কালিশুরী, ধুলিয়া, কেশবপুর, সূর্যমণি, কনকদিয়া, বগা, মদনপুর, নাজিরপুর, তাতের কাঠি, কালাইরা, দাসপাড়া, বাউফল, আদাবাড়িয়া ও নওমালা ইউপিতে। পিরোজপুর জেলার নেছারাবাদ উপজেলার বলদিয়া, সোহাগদল, স্বরূপকাঠি, আটঘরকুড়িয়ানা, জলাবাড়ী, দৈহারী, গুয়ারেখা, সমুদয়কাঠি, সুটিয়াকাঠি ও সারেংকাঠি ইউপিতে। বরগুনা জেলার পাথরঘাটা উপজেলার রায়হানপুর, নাচনাপাড়া, কালমেঘা ও কাকচিড়া এবং বামনা উপজেলার ডৌয়াতলা, বুকাবুনিয়া, বামনা ও রামনা ইউপিতে। ভোলা জেলার সদর উপজেলার পশ্চিম ইলিশা, বাপ্তা,  ধনিয়া, শিবপুর, আলীনগর, চরসামাইয়া, ভেলুমিয়া, ভেদুরিয়া, উত্তর দিঘলিয়া ও দক্ষিণ দিঘলিয়া এবং দৌলতখান উপজেলার মেদুয়া, চরপোতা, উত্তর জয়নগর, দক্ষিণ জয়নগর, চরখলিফা, সৈয়দপুর, মদনপুর, হাজীপুর ও ভবানীপুর ইউপিতে। ঝালকাঠি জেলার রাজাপুর উপজেলার সাতুরিয়া, শুক্তাগড়, রাজাপুর, গালুয়া, মঠবাড়ী ও বড়াইয়া এবং কাঁঠালিয়া উপজেলার চেচরিরামপুর, পাটিখালঘাটা, আমুয়া, কাঁঠালিয়া, শৈলজালিয়া ও আওড়াবুনিয়া ইউপিতে। খুলনা জেলার বটিয়াঘাটা উপজেলার জলমা, বটিয়াঘাটা, গঙ্গারামপুর, সুরখালী, ভাণ্ডারকোর্ট, বালিয়াডাঙ্গা ও আমিরপুর; দিঘলিয়া উপজেলার  গাজীরহাট, বারাকপুর, সেনহাটি, আড়ংঘাটা ও যোগীপাল ইউপি; কয়রা উপজেলার আমাদী, বাগালী, মহেশ্বরীপুর, মহারাজপুর, কয়রা ও উত্তর বেদকাশী, দক্ষিণ বেদকাশী; পাইকগাছা উপজেলার হরিঢালী, কপিলমুনি, লতা, দেলুটি, সেলাদানা, লস্কর, গদাইপুর, রাডুলী, চাঁদখালী ও গড়াইখালী এবং দাকোপ উপজেলার পানখালী, দাকোপ, লাউডোবা, কৈলাশগঞ্জ, সুতারখালী, কামারখোলা, তিলডাঙ্গা, বাজুয়া ও বানীশান্তা ইউপিতে। সাতক্ষীরা জেলার সদর উপজেলার বাঁশদহ, কুশখালী, বৈকারী, ঘোনা, শিবপুর, ভোমরা, আলীপুর, ধুলিহর, ব্রহ্মরাজপুর, আগরদাড়ী, ঝাউডাংগা, বল্লী, লাবসা ও ফিংড়ী; দেবহাটা  উপজেলার কুলিয়া, পারুলিয়া, সখিপুর, নওয়াপাড়া ও দেবহাটা এবং আশাশুনি উপজেলার শোভনালী, মুধহাটা, থকুল্যা, বড়দল, শ্রীউলা, আনুলিয়া, প্রতাপনগর, কাদাকাটি, দরগাহপুর, আশাশুনি ও খাজরা ইউপিতে। বাগেরহাট জেলার রামপাল উপজেলার গৌরন্তা, উজলকুড়, বাইনতলা, রামপাল, রাজনগর, হুড়কা, পেড়িখালী, ভোজপাতিয়া, মলি্লকের বেড় ও বাঁশতলী এবং মংলা উপজেলার সুন্দরবন, মিঠাখালী, চিলা, সোনাইতলা, বুড়িরডাঙ্গা ও চাঁদপাই ইউপিতে। নোয়াখালী জেলার হাতিয়া উপজেলার চরঈশ্বর, চরকিং, তমরুদ্দি, সোনাদিয়া, বুড়িরচর, জাহাজমারা ও নিঝুম দ্বীপ এবং কঙ্বাজারের কুতুবদিয়া  উপজেলার উত্তর ধুরং, দক্ষিণ ধুরং, লেমশিখালী, কৈয়ারবিল, বড়ঘোপ ও আলী আকবর ডেইল ইউপিতে।  আগামীকাল নির্বাচন হবে পটুয়াখালীর দশমিনা, পিরোজপুরের কাউখালী, বাগেরহাটের চিতলমারী ও লক্ষ্মীপুরের রামগতি উপজেলার মোট ২৪টি ইউপিতে।